**Урок гісторыі ў 7 класе**

**Настаўнік**: Шайбак Людміла Уладзіміраўна, настаўнік вышэйшай катэгорыі.

**Тэма:** Матэрыяльная i духоўная культура.

**Мэта**: сфарміраваць у вучняў веды аб матэрыяльнай і духоўнай культуры беларускіх зямель у сярэдзіне 13 – 14 стст.

**Задачы ўрока**:

* *навучалъныя*: стварыць умовы для фарміравання ведаў аб развіцці матэрыяльнай   i духоўнай культуру на беларускіх землях; асаблiвасцях беларускага мастацтва; побыту насельнiцтва ВКЛ у другой палове XIII-XIV стст.;
* *развіццёвыя:* садзейнічаць развіццю  гістарычнага мыслення, памяцi, увагi, назiральнасцi;
* *выхаваўчыя:* садзейнiчаць фармiраванню пачуцця патрыятызму, нацыянальнай самасвядомасцi, павагі  да сваёй краіны.

***Тып урока*** – урок вывучэння новага матэрыялу.

***Матэрыяльна-тэхнічнае  i  дыдактычнае забеспячэнне:*** відарысы абацтва Клюнi  i  Рэймскага сабору, камп'ютарная прэзентацыя, мультымедыйная ўстаноўка, карткі з заданнямі, карта “Вялікае княства Літоўскае, Рускае і Жамойцкае ( XIV- XVст.), атласы “Гісторыя Беларусі ў сярэднія вякі”.

**Гістарычныя паняцці** : ініцыялы, кастэль.

1. Уводнае слова настаўніка ( гістарычная размінка “мазгавая атака”)

* Цэнтр аб’яднання балцкіх плямён (Літва);
* Працэс засялення славянамі новых зямель (каланізацыя);
* Пераніманне мовы, культуры і традыцый славян (славянізацыя);
* Умацаваная частка горада (дзядзінец);
* Каталіцкі манастыр (кляштар);
* Форма зямельнай уласнасці, пры якой зямля знаходзіцца ў поўным і спадчынным валоданні (дамен);
* Прадстаўнік вялікага князя, які валодаў адміністрацыйна-гаспадарчай , фінансавай і судовай уладай (намеснік);
* Сялянская гаспадарка ў ВКЛ у 14-18стст., якая складалася з хаты, гаспадарчых будынкаў, сельскагаспадарчых угоддзяў, жывёлы, гаспадарчага інвентару (дым);
* Царкоўная акруга (епархія).
* Што адбылося ў 1009г.; 1253г.; 1323г.; 1348г.; 1385г.; 1362г.

Растлумачце паняцці «культура», «матэрыяльная культура», «духоўная культура».

**Складанне “Культура”**

* З чым у вас асацыіруецца слова “культура”?

гэта…

гэта…

Культура

гэта…

гэта… гэта…

* Што такое культура?
* Якія існуюць віды культуры?
* Што з названага можна аднесці да матэрыяльнай культуры, а што - да духоўнай?
* Што ж такое матэрыяльная культура?(сукупнасць створаных людзьмі матэрыяльных аб’ектаў,прадметаў і спосабаў матэрыяльнай вытворчасці)
* Што такое духоўная культура? ( частка агульнай культуры, якая ўключае духоўную дзейнасць і яе прадметы)
* Якія віды мастацтва вы ведаеце?(архітэктура, выяўленчае мастацтва, скульптура, жывапіс, дэкаратыўна-прыкладное мастацтва, літаратура. графіка, музычнае мастацтва)
* Якія віды мастацтва былi распаўсюджаны на белаpуcкiх землях у перыяд Полацкага княства?( дэкаратыўна-прыкладное мастацтва, архітэктура, літаратура)
* Якія архітэктурныя школы склаліся на беларускіх землях у XII ст.? Чым яны характарызуюцца? (**Гродзенская і Полацкая**)

II.Фарміраванне новых ведаў і спосабаў дзейнасці.

План вывучэння новага матэрыялу.

1. Архітэктура.
2. Выяўленчае і дэкаратыўна – прыкладное мастацтва.
3. Побыт насельніцтва.

Звярніце ўвагу на тэму і план нашага ўрока і паспрабуйце вызначыць задачы ўрока.

1.Архітэктура.

На беларускіх землях у к.13 – 14 стст. па-ранейшаму ў мастацтве працягвалі існаваць традыцыі папярэдняга часу. Але ў гэты час на беларускія землі сталі пранікаць заходнія мастацкія стылі - раманскі і гатычны. Асабліва гэта было прыкметна ў архітэктуры.

* Звярніце ўвагу на архітэктурныя помнікі і вызначыце cтылi гэтых аpхiтэктуpных пoмнiкаў (прапанаваць відарысы)? Свой адказ растлумачце.( **выявы Абацтва Клюні і Рэймскага сабора**)

Узрастанне знешняй пагрозы прывяло да будаўніцтва на беларускіх землях і на землях суседняй Украіны магутных мураваных вежаў.

* Як вы думаеце, якія функцыі маглі яны выконваць? (старажавыя, з’яўляліся апошнім прытулкам для абаронцаў).

Найбольш вядомай на беларускіх землях з’яўляецца Камянецкая вежа(**паведамленне вучня пра Камянецкую вежу).**

У гэты час на беларускіх землях акрамя вежаў узводзіліся замкі. Будаваліся яны з цэглы і каменю.У п.п.14 ст. былі ўзведзены магутныя Верхні і Ніжні замкі ў Віцебску**.( паведамленне вучня аб Верхнім і Ніжнім замках**)

На беларускіх землях у 14 ст. стаў будавацца новы тып замкаў. Паглядзіце на здымак і паспрабуйце апісаць замак, які вы бачыце. (Вучні разглядаюць малюнак на с.49 падручніка і апісваюць замак).

Гэты тып замка быў запазычаны ў крыжакоў і называўся **кастэль.** Такія замкі былі пабудаваны ў Крэве і Лідзе ( **вучні паказваюць гэтыя гарады на карце і знаходзяць у атласе,** **робяць запіс у сшытак**).

- Як вы думаеце, чаму ў абарончым дойлідстве найбольш

праявіўся ўплыў заходняга мастацтва? ( таму што традыцыі ўзвядзення мураваных умацаванняў склаліся раней на Захадзе і яны служылі ўзорамі для пераймання, а заходнія майсры запрашаліся ў ВКЛ для правядзення будаўні-чых работ)

Што датычыцца культавага будаўніцтва, то тут па-ранейшаму захоўваліся традыцыі гродзенскай і полацкай архітэктурных школ.

- А зараз я вам прапаную дапоўніць табліцу “Развіццё беларускай культуры двух гістарычных перыядаў X-XIII і XIV- XVстст.”

|  |  |  |
| --- | --- | --- |
| **Пытанні** | **X-XIIIстст.** | **XIV-XVстст.** |
| 1.Дойлідства | Саборы,цэрквы,замкі,  абарончыя вежы |  |
| 2.Выяўленчае мастацтва | Іконы, фрэскі |  |
| 3.Кніжная справа | Рукапісныя кнігі: евангеліі,  сказанні |  |
| 4.Летапісанне | Летапісы мясцовага  значэння |  |

-Які вывад вы можаце зрабіць?

**Вывад:** Развіццё беларускай культуры ў14ст. было значным рухам наперад у параўнанні з яе развіццём у папярэдні перыяд. На змену мясцоваму дойлід-ству прыходзіў раманскі і гатычны стыль, рукапісныя кнігі дасягнулі вяршы-ні дасканаласці, летапісанне набыло агульнадзяржаўны характар.

**Правядзенне фізхвілінкі**

1. Выяўленчае і дэкаратыўна-прыкладное мастацтва.

- Што такое выяўленчае мастацтва? ( напісанне карцін)

- Што такое дэкаратыўна-прыкладное мастацтва? (творчасць па стварэнні мастацкіх рэчаў, пераважна для побыту, т.е. выраб посуду, мэблі, дробнай пластыкі і г.д.)

**Заданне:** азнаёмцеся зп.2 і адкажыце на пытанні

**1група.** - Пералічыце усе віды дэкаратыўна- прыкладнога мастацтва, якія

атрымалі развіццё на беларускіх землях у сяр.13 – 14стст.?

1. Рэлігійныя прадметы: абразкі, нацельныя складаныя крыжы.
2. Жаночыя ўпрыгожванні: скроневыя кольцы, бранзалеты, пярсцёнкі.

**2 група.** - Што новага з’явілася ў выяўленчым мастацтве на

беларускіх землях?

1. З’явіўся “звярыны стыль”, для якога былі характэрны ініцыялы (**прыгожа выкананыя загалоўныя літары)**

Вучні запісываюць у сшытак .

Багаццем афармлення вылучаўся Мсціслаўскі псалтыр і Мсціжскае евангелле.

1. Побыт насельніцтва.

Вучні самастойна працуюць з п.3 параграфа і запаўняюць параўнальную табліцу, робяць вывад.

|  |  |  |
| --- | --- | --- |
| Параметры параўнання | Сяляне | Гаражане |
| 1.Забудовы |  |  |
| 2.Харчаванне |  |  |
| 3.Посуд |  |  |
| 4.Адзенне і абутак |  |  |
| 5.Вольны час |  |  |

-Які можна зрабіць вывад? ( Побыт гарадскога і сельскага насельніцтва адрозніваўся нязначна)

III.Замацаванне.

**Заданне 1.** Знайдзіце адпаведныя пары ( даецца картка з гістарычнай тэрмі-налогіяй па тэме ўрока, вучні шукаюць адпаведныя пары і запісваюць у сшытак).

**Заданне 2**.Складзіце сінквейн па тэме ўрока.

Культура

Матэрыяльная і духоўная

Здзіўляе, абагачае, развівае

Перадаецца ў спадчыну нашчадкам

Выхаванне

IV. Д/з: §10, пытанні на с.52

Індывідуальнае: даведайцеся аб асаблівасцях побыту жыхароў

мясцовасці, дзе вы пражываеце.

V. Рэфлексія (Тэлеграма)

Пра што важнае вы даведаліся на ўроку?

Чаму вы навучыліся на ўроку?

Што вам спадабалася?

Што засталося незразумелым?

Што трэба зрабіць, каб зразумець вучэбны матэрыял?